LA GENERALITAT ANUNCIA EL METRO A XIRIVELLA, ALAQUÀS I ALDAIA
29/12/2021

# LA GENERALITAT ANUNCIA EL METRO A XIRIVELLA, ALAQUÀS I ALDAIA

*   29/12/2021
*   [Mobilitat](/categoria/31/0/mobilitat)
*   [Imprimir](#)
*   Compartir
*    https://www.alaquas.org/documento.asp?id\_do=20268

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F20268%2F0&title=Ajuntament%20d%27Alaqu%C3%A0s.%20Premsa.LA%20GENERALITAT%20ANUNCIA%20EL%20METRO%20A%20XIRIVELLA%2C%20ALAQU%C3%80S%20I%20ALDAIA)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/20268/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2021/2/20268/29122021whatsapp_image_2021-12-29_at_15_03_55_Form_4.jpg)](https://www.alaquas.org/ficheros/documentos/2021/2/20268/29122021whatsapp_image_2021-12-29_at_15_03_55_Form_10.jpg "<a href='https://www.alaquas.org/ficheros/documentos/2021/2/20268/29122021whatsapp_image_2021-12-29_at_15_03_55_Form_10.jpg' target=_blank><i class='fa fa-external-link' aria-hidden='true'></i>.LA GENERALITAT ANUNCIA EL METRO A XIRIVELLA, ALAQUÀS I ALDAIA</a>")

L'Alcalde d'Alaquàs, Toni Saura, ha destacat les importants millores a curt i mitjà termini per a la ciutadania d'Alaquàs amb la inversió de 400 milions de ? per a millorar la mobilitat. El Pla de Mobilitat Metropolitana Sostenible de l'Àrea de València 2022-2035 (PMOME), presentat hui pel Conseller, Arcadi España, contempla també la construcció d'una nova passarel·la de ciclovianants sobre el riu Túria, la creació d'un carril Bus-VAO en l'A3 i la posada en marxa del servei metroTRAM, amb autobusos elèctrics d'alta capacitat.

El conseller de Política Territorial, Obres Públiques i Mobilitat, Arcadi España, ha anunciat hui l'arribada del metro a Xirivella, Alaquàs i Aldaia. Una reivindicació històrica dels tres municipis de l'Horta Sud que sumen un total de 100.000 habitants. Es tracta d'una nova línia, numerada com a Línia 14, que connectarà el Barri del Crist, Aldaia, Alaquàs i Xirivella amb València. L'anunci s'ha realitzat durant la presentació del PMoMe, el Pla de Mobilitat Metropolitana Sostenible de l’Àrea de València. El projecte inicial contempla un total de set parades al servei de les tres localitats: tres a Xirivella, dos a Alaquàs i altres dues a Aldaia.

“El pla estratègic per a millorar la mobilitat de l'àrea metropolitana de València, contempla importants millores a curt i mitjà termini per als nostres veïns, però vull destacar especialment el compromís per a la construcció de la línia de metro a Alaquàs, serà un camí llarg però amb constància i treball serà una realitat”, afirma Toni Saura, alcalde d'Alaquàs.

Segons les dades de la Conselleria, la Línia 14 s'executarà a continuació del desdoblament del túnel Colón-Xàtiva, imprescindible per a incrementar la capacitat operativa de la xarxa de MetroValencia. L'execució del PMoMe comportarà una notable reducció en els temps de desplaçament en el transport públic, segons anticipa la Generalitat. Reducció que, en el cas de Xirivella, Aldaia i Alaquàs, es xifra entre els 20 i els 30 minuts per a arribar a les principals destinacions urbanes: el centre de València, l'Avinguda d'Aragó i el Campus de Tarongers.

**Millores en la C3 i posada en marxa de metroTRAM**

El conseller Espanya s'ha referit també a les necessàries millores que cal introduir en les línies de Rodalia de RENFE, entre elles la C3 que comparteixen Aldaia, Alaquàs i Xirivella. Es preveu el desdoblament i electrificació de la via per a reduir els temps de desplaçament. La reactivació de la C3 passa també, segons els plans de la Conselleria de Mobilitat, per la creació d'estacions intermodals que la connecten amb la futura línia de metro i el metroTRAM, un servei d'autobusos elèctrics d'alta capacitat en el qual el Consell invertirà 400 milions d'euros i que unirà les tres localitats de l'Horta.

**Passarel·la de ciclovianants i carril Bus-VAO**

El PMoMe contempla també la construcció sobre el nou llit del Túria d'una passarel·la per a vianants i vehicles de mobilitat personal similar a la que s'està executant a l'altura del Barri de la Torre de València. Aquesta passarel·la facilitarà el trànsit ciclista entre Xirivella, Aldaia i Alaquàs i de totes elles amb la ciutat de València. D'altra banda la Conselleria impulsarà, en col·laboració amb el Ministeri de Transports, Mobilitat i Agenda Urbana, la implantació d'un carril Bus-VAO en l'A3, des de l'A7 fins al centre de València. Un carril reservat per a autobusos urbans i vehicles d'alta ocupació, amb dues o més passatgers, que facilitarà el trànsit cap a la gran urbs.

Les declaracions del Conseller es poden escoltar en aquest enllaç: [https://youtu.be/y0ffxNlKsiw?t=564](https://youtu.be/y0ffxNlKsiw?t=564).